HR   HR 
 
 
 EUROPSKA  
KOMISIJA   
Bruxelles, 16.2.2022.  
COM(2022) 51 final  
2022/0035 (COD)  
 
Prijedlog  
UREDBE EUROPSKOG PARLAMENTA I VIJEĆA  
o izmjeni Uredbe (EU)  2019/833 o utvrđivanju mjera očuvanja i provedbe koje se 
primjenjuju na regulatornom području Organizacije za ribarstvo sjeverozapadnog 
Atlantika   
HR 1  HR OBRAZLOŽENJE  
1. KONTEKST  PRIJEDLOGA  
• Razlozi i ciljevi prijedloga  
Svrha je prijedloga provesti u pravo Unije izmjene mjera očuvanja i provedbe koje je donijela 
Organizacija za ribarstvo sjeverozapadnog Atlantika (NAFO) na svojem godišnjem sastanku 
u rujnu 2021. U prijedlog su uvrštena i redaktorska poboljšanja NAFO -a, a tekst je prilagođen 
pravnom kontekstu Unije. NAFO je regionalna organizacija koja upravlja ribolovnim 
resursima u sjeverozapadnom Atlantiku koji su pod njezinom nadležnošću. NAFO -ove mjere 
očuvanja i upravljanja primjenjuju se isključivo na regulatorno pod ručje NAFO -a, odnosno 
otvoreno more, koje se definira kao područje izvan ribolovne jurisdikcije obalnih država. 
Unija je ugovorna stranka NAFO -a od 1979.  
U Konvenciji NAFO -a navedeno je da su mjere očuvanja koje donese Komisija NAFO -a 
obvezujuće (članak  XIV. i članak  VI. stavci  8. i 9.) i da su ih ugovorne stranke dužne 
provoditi.  
Uredbom (EU) 2019/833 NAFO -ove mjere očuvanja i provedbe provedene su u pravo Unije. 
Prijedlog obuhvaća izmjene koje je NAFO donio na svojem godišnjem sastanku u rujnu 2021. 
Te su izmjene stupile na snagu 2. prosinca 2021. i primjenjuju se od tog datuma.  
 • Dosljednost  s postojećim  odredbama  politike  u tom području  
Prijedlog je u skladu s Uredbom (EU) 2019/833.  
Prijedlog je u skladu s dijelom  VI. (Vanjska politika) Uredbe (EU) br. 1380/2013 o 
zajedničkoj ribarstvenoj politici, kojim je utvrđeno da Unija provodi svoju vanjsku 
ribarstvenu politiku u skladu sa svojim međunarodnim obvezama, a svoje ribolovne aktivnosti 
temelji na regionalnoj suradnji u području ribarstva.  
Prijedlogo m se dopunjuju Uredba (EU)  2017/2403 o upravljanju vanjskim ribarskim flotama, 
kojom se utvrđuje da ribarska plovila Unije moraju od regionalnih organizacija za upravljanje 
ribarstvom ishoditi odobrenje za ribolov te Uredba Vijeća (EZ) br.  1005/2008 o neza konitom, 
neprijavljenom i nereguliranom ribolovu, kojom se NAFO -ov popis plovila NNN uvrštava na 
Unijin popis plovila  NNN.  
Prijedlog ne obuhvaća ribolovne mogućnosti Unije o kojima odlučuje NAFO. Na temelju 
članka  43. stavka  3. Ugovora o funkcioniranju Eur opske unije (UFEU) Vijeće ima pravo 
donositi mjere o utvrđivanju cijena, pristojbi, potpora i količinskih ograničenja te o 
utvrđivanju i raspodjeli ribolovnih mogućnosti.  
• Dosljednost u odnosu na druge politike Unije  
Prijedlog je dosljedan s drugim polit ikama Unije.  
  
2. PRAVNA  OSNOVA,  SUPSIDIJARNOST  I PROPORCIONALNOST  
• Pravna  osnova  
Prijedlog se temelji na članku  43. stavku  2. UFEU -a jer se njime utvrđuju odredbe za 
postizanje ciljeva zajedničke ribarstvene politike.  
HR 2  HR • Supsidijarnost  (za neisključivu  nadležnost)   
Prijedlog je u isključivoj nadležnosti Unije (članak  3. stavak  1. točka  (d) UFEU -a). Načelo 
supsidijarnosti stoga se ne primjenjuje.  
• Proporcionalnost  
Prijedlog će osigurati ispunjenje obveza EU -a prema NAFO -u i ne prelazi ono što je potrebno 
za postizanje tog cilja.  
• Odabir  instrumenta  
Odabranim instrumentom mijenja se Uredba (EU) 2019/833.  
3. REZULTATI  EX POST  EVALUACIJA,  SAVJETOVANJA  S DIONICIMA  I 
PROCJENA  UČINKA  
• Ex post evaluacije/provjere  primjerenosti  postojećeg  zakonodavstva  
Nije rel evantno.  
 • Savjetovanja  s dionicima  
Svrha je prijedloga izmijeniti Uredbu (EU) 2019/833 provedbom u pravo Unije izmjena mjera 
očuvanja i provedbe donesenih na godišnjem sastanku NAFO -a u rujnu 2021. Savjetovanja s 
nacionalnim stručnjacima država članica U nije i predstavnicima relevantnog sektora održana 
su tijekom pripreme godišnjeg sastanka NAFO -a na kojem su donesene najnovije preporuke 
te tijekom pregovora s NAFO -om.   
• Prikupljanje  i primjena  stručnog  znanja  
Prijedlogom se u pravo Unije provode izmjen e NAFO -ovih mjera očuvanja koje su donesene 
u skladu sa znanstvenim savjetima i savjetima u pogledu kontrole NAFO -ovih stalnih odbora.  
• Procjena  učinka  
Nije relevantno. Prijedlogom se u pravo Unije provode izmjene NAFO -ovih mjera očuvanja 
koje su obvezujuće za ugovorne stranke i izravno se primjenjuju na države članice.  
• Primjerenost  i pojednostavnjenje  propisa  
Prijedlog nije obuhvaćen Programom za primjerenost i pojednostavnjenje propisa (REFIT).  
 • Temeljna  prava  
Prijedlog nema utjecaj na zaštitu temeljnih prava.  
 4. UTJECAJ  NA PRORAČUN  
Prijedlog nema utjecaj na proračun.  
 5. DRUGI  ELEMENTI  
• Planovi  provedbe  i mehanizmi  praćenja,  evaluacije  i izvješćivanja  
Nije primjenjivo.  
HR 3  HR  • Dokumenti  s objašnjenjima  (za direktive)  
Nije primjenjivo.  
 • Detaljno  obrazloženje  posebnih  odredaba  prijedloga  
Prijedlogom se prenose izmjene donesene na godišnjem sastanku NAFO -a u rujnu 2021. u 
pogledu izračuna kvote „za ostale”, kojima se uvode popratne mjere za bakalar u zoni 3M u 
vezi s inspekcijom iskrcaja i za grenlandski halibut. Izmjene uključuju i revidirane odredbe o 
dodatnim postupcima, teškim povredama povezanima s upotrebom veličina oka mrežnog tega 
i rešetki t e pojačanim mjerama povezanima s daljnjim postupanjem u slučaju povreda, kao i s 
prosljeđivanjem dokumenata NAFO -u i Europskoj agenciji za kontrolu ribarstva.  
Prijedlogom se isto tako Komisiji delegiraju ovlasti za izmjenu članka  10. stavka  1. točke  (e) 
Uredbe (EU) 2019/833 u pogledu iskrcaja i inspekcije grenlandskog halibuta te članka 9.a te 
uredbe u pogledu mjera kontrole za bakalar u zoni 3M ako NAFO u buduć nosti izmijeni svoje 
mjere. Te se odredbe moraju brzo izmijeniti kako bi plovila Unije mogla obavljati ribolov 
ravnopravno s plovilima drugih ugovornih stranaka NAFO -a u svim budućim ribolovnim 
sezonama.  
HR 4  HR 2022/0035 (COD)  
Prijedlog  
UREDBE EUROPSKOG PARLAMENTA I VIJEĆA  
o izmjeni Uredbe (EU)  2019/833 o utvrđivanju mjera očuvanja i provedbe koje se 
primjenjuju na regulatornom području Organizacije za ribarstvo sjeverozapadnog 
Atlantika  
EUROPSKI PARLAMENT I VIJEĆE EUROPSKE UNIJE,  
uzimajući u obzir Ugovor o funkcioniranju Europske unije, a posebno njegov članak 43. 
stavak 2.,  
uzimajući u obzir prijedlog Europske komisije,  
nakon prosljeđivanja nacrta zakonodavnog akta nacionalnim parlament ima, 
uzimajući u obzir mišljenje Europskoga gospodarskog i socijalnog odbora1, 
u skladu s redovnim zakonodavnim postupkom,  
budući da:  
(1) Uredba (EU) br.  2019/833 Europskog parlamenta i Vijeća2 donesena je kako bi se u 
pravo Unije provela najnovija pravila za mjere očuvanja i provedbe koje se 
primjenjuju na regulatornom području Organizacije za ribarstvo sjeverozapadnog 
Atlantika (NAFO). Ta je uredba zatim izmijenjena mjerama koje je NAFO donio na 
svojim godišnjim sastancima 2019. i 2020.3. 
(2) NAFO je zatim na svojem 43. godišnjem sastanku u rujnu 2021. donio više pravno 
obvezujućih odluka o očuvanju ribolovnih resursa u svojoj nadležnosti u pogledu 
zadržavanja ulova kvote „za ostale”, inspekcij e u luci pri iskrcaju bakalara u zoni 3M i 
grenlandskog halibuta, praćenja i pojačanih odredaba o povredama i njihovoj 
provedbi.  
(3) Te su odluke upućene ugovornim strankama NAFO -a te sadržavaju i obveze za 
subjekte. Od njihova stupanja na snagu 2.  prosinc a 2021. NAFO -ove mjere očuvanja i 
provedbe obvezujuće su za sve ugovorne stranke NAFO -a. Potrebno ih je provesti u 
pravo Europske unije ako njime već nisu obuhvaćene.  
(4) Uredbu (EU) 2019/833 trebalo bi stoga izmijeniti kako bi se te nove mjere NAFO -a 
prim ijenile na ribarska plovila Unije.  
(5) Određene odredbe mjera očuvanja i provedbe vjerojatno će se izmijeniti na budućim 
godišnjim sastancima NAFO -a nakon uvođenja novih tehničkih mjera povezanih s 
                                                 
1 SL C , , str. .  
2 Uredba (EU)  2019/833 Europskog parlamenta i Vijeća od 20.  svibnja 2019. o utvrđivanju mjera 
očuvanja i provedbe koje se primjenjuju na regulatornom području Organizacije za ribarstvo 
sjeverozapadnog Atlantika, izmjeni Ur edbe (EU)  2016/1627 i stavljanju izvan snage uredbi Vijeća (EZ) 
br. 2115/2005 i (EZ) br.  1386/2007 (SL L  141, 28.5.2019., str.  1.). 
3 Uredba (EU)  2021/1231 Europskog parlamenta i Vijeća od 14.  srpnja 2021. o izmjeni Uredbe 
(EU)  2019/833 o utvrđivanju mjera  očuvanja i provedbe koje se primjenjuju na regulatornom području 
Organizacije za ribarstvo sjeverozapadnog Atlantika (SL  L 274, 30.7.2021., str.  32.). 
HR 5  HR promjenama biomase stoka i izmjenama područnih ograničenja  za pridnene ribolovne 
aktivnosti. Stoga bi, kako bi se te buduće izmjene mjera očuvanja i provedbe mogle 
brzo provesti u pravo Unije prije početka ribolovne sezone, Komisiji trebalo delegirati 
ovlast za donošenje akata u skladu s člankom  290. Ugovora o fu nkcioniranju Europske 
unije u pogledu mjera iskrcaja i inspekcije za grenlandskog halibuta te mjera kontrole 
za bakalar u zoni 3M.  
(6) Posebno je važno da Komisija tijekom svojeg pripremnog rada provede odgovarajuća 
savjetovanja, uključujući ona na razini  stručnjaka, te da se ta savjetovanja provedu u 
skladu s načelima utvrđenima u Međuinstitucijskom sporazumu o boljoj izradi 
zakonodavstva od 13.  travnja  2016.4. Osobito, s ciljem osiguravanja ravnopravnog 
sudjelovanja u pripremi delegiranih akata, Europski  parlament i Vijeće trebali bi 
primiti sve dokumente istodobno kada i stručnjaci iz država članica te bi njihovi 
stručnjaci trebali sustavno imati pristup sastancima stručnih skupina Komisije koji se 
odnose na pripremu delegiranih akata.  
(7) Uredbu (EU)  2019/833 trebalo bi stoga na odgovarajući način izmijeniti,  
DONIJELI SU OVU UREDBU:  
Članak 1.  
Izmjene Uredbe (EU)  2019/833  
Uredba (EU) 2019/833 mijenja se kako slijedi:  
(1) u članku 7. stavku 3. točka (d) zamjenjuje se sljedećim:  
„(d) ako se primjenjuje zabr ana ribolova (moratorij) ili kada je u potpunosti 
iskorištena kvota „za ostale” za taj stok: 1  250 kg ili 5  %, ovisno o tome što je veće, za 
ugovorne stranke koje su zaprimile obavijest o iskorištenosti kvote „za ostale” u 
skladu s člankom  6. ove Uredbe;”  
(2) u članku 9.a stavku 1. točki  (c) prva rečenica zamjenjuje se sljedećim:  
„svaka država članica u svojim lukama obavlja inspekciju najmanje 50  % iskrcaja ili 
prekrcaja ulova bakalara iz zone 3M i priprema izvješće o inspekciji u obliku 
propisanom u Pril ogu IV.C mjerama očuvanja i provedbe iz točke  9. Priloga ovoj 
Uredbi te ga u roku od 12  radnih dana od datuma dovršetka inspekcije šalje izvršnom 
tajniku NAFO -a, pri čemu u korespondenciju uključuje Komisiju i EFCA -u.”.   
(3) u članku 10. stavku 1. točki  (e) prva rečenica zamjenjuje se sljedećim:  
„(e) svaka država članica u svojim lukama obavlja inspekciju svakog iskrcaja 
grenlandskog halibuta ako količina tog stoka na plovilu čini više od 5  % ukupnog 
ulova ili više od 2  500 kg i priprema izvješće o inspek ciji u obliku propisanom u 
Prilogu  IV.C mjerama očuvanja i provedbe iz točke  9. Priloga ovoj Uredbi te ga u 
roku od 14  radnih dana od datuma dovršetka inspekcije šalje izvršnom tajniku 
NAFO -a, pri čemu u korespondenciju uključuje Komisiju i EFCA -u.”  
(4) u članku 29. stavak 1. zamjenjuje se sljedećim:  
„Svaka država članica najkasnije do 1.  studenoga svake godine šalje EFCA -i (uz 
uključivanje Komisije u korespondenciju) sljedeće informacije, koje  će proslijediti 
izvršnom tajniku NAFO -a: 
                                                 
4 SL L 123, 12.5.2016., str. 1.  
HR 6  HR (a) kontaktne podatke  nadležnog tijela koje djeluje kao kontaktna točka za potrebe 
neposrednog obavješćivanja o povredama na regulatornom području i sve kasnije 
izmjene tih podataka najkasnije 15 dana prije nego što izmjena počne proizvoditi 
učinke;  
(b) imena inspektora i insp ekcijskih pripravnika te naziv, radijski pozivni znak i 
komunikacijske kontaktne podatke svake inspekcijske platforme koju je dodijelila 
Programu. Kad god je moguće, najkasnije 60 dana unaprijed obavješćuje o 
izmjenama podataka o kojima se obavijestilo na taj način.”  
(5) u članku  35. stavku  1. točka (g) zamjenjuje se sljedećim:  
„(g) ribolov s neodobrenom veličinom oka mrežnog tega ili neodobrenim razmakom 
između prečaka rešetki, ili bez upotrebe rešetki za sortiranje protivno članku  13. ili 
članku  14.;”  
(6) u članku 36. stavku 1. točka (d) zamjenjuje se sljedećim:  
„osigurava da su sankcije koje se izriču u slučaju povreda i koliko je to moguće u 
skladu s nacionalnim propisima za ponovljene teške povrede, osobito one iz 
članka  35. stavka  3. točke  (c) podtočak a iii. i iv., razmjerne njihovoj težini kako bi 
bile djelotvorne u osiguranju usklađenosti, odvraćanju od daljnjih povreda ili njihova 
ponavljanja i oduzimanju svih koristi koje su prekršitelji ostvarili povredom.”  
(7) u članku  36. stavku  2. dodaju se točk e (e) i (f):  
„(e) pojačane ili dodatne zahtjeve izvješćivanja; među ostalim, učestalija 
izvješćivanja ili dodatne podatke o kojima se izvješćuje; i  
(f) pojačane ili dodatne zahtjeve praćenja, među ostalim, raspoređivanje promatrača 
ili inspektora na plovil o ili elektroničko praćenje na daljinu koji se provode u skladu 
s relevantnim tehničkim specifikacijama za ribarska plovila koja djeluju u okviru 
NAFO -a.” 
(8) u članku 40. stavku 3. druga rečenica zamjenjuje se sljedećim:  
„Komisija te informacije prosljeđu je izvršnom tajniku NAFO -a.”  
(9) u članku  50. stavak  2. mijenja se kako slijedi:  
(a) točka (c) zamjenjuje se sljedećim:  
„(c) postupaka za plovila s više od 50 tona žive mase ukupnog ulova koja ulaze na 
regulatorno područje radi ribolova grenlandskog halibuta u vezi sa sadržajem 
obavijesti predviđenih u članku  10. stavku  2. točkama (a) i (b) te uvjeta za početak 
ribolova pre dviđenih u članku  10. stavku  2. točki (d); kao i odredaba o iskrcaju i 
inspekciji koje se odnose na grenlandskog halibuta iz članka  10. stavka  1. točke  (e);”,  
(b) umeće se sljedeća točka (l):  
„(l) mjere kontrole za bakalar u zoni 3M iz članka  9.a.”  
Članak  2. 
Ova Uredba stupa na snagu dvadesetog dana od dana objave u Službenom listu Europske 
unije . 
HR 7  HR Ova je Uredba u cijelosti obvezujuća i izravno se primjenjuje u svim državama članicama.  
Sastavljeno u Bruxellesu,  
Za Europski parlament  Za Vijeće  
Predsjednica  Predsjednik